num_pages: 306
description: Ako ništa ne tražiš, ono što ne tražiš naći će tebe.Ko je i zašto zapalio manastir Hilandar? U potrazi za odgovorom na to pitanje, Novak i Veljko dolaze na Svetu Goru. Ali kada u maslinjaku iznad manastira nađu obešenog lažnog monaha, događaji počinju da se nižu neverovatnom brzinom. Na mestu svakog narednog zločina, pronalaze otisak pečata Svetog Simeona koji je monaško bratstvo Hilandara poklonilo kralju Aleksandru Obrenoviću, a potom mu se izgubio trag u burnim događajima tokom Prvog svetskog rata...U stvaranju Svetske crkve i borbi za prevlast postojećih religija u njoj, stvarni vladari sveta kuju planove koji će iznenaditi čovečanstvo. Novak i Veljko će se uplesti u obračun svetskih tajnih službi, i u ambijentu smirenog i Bogu posvećenog života svetogorskih monaha postaće taoci jedne velike afere. Skrivena u senci tog obračuna, mešetare militantna krila Katoličke crkve i opskurna tajna društva koja prete da ugroze hrišćanske relikvije...
language: Serbian
title: Simeonov Pečat
publisher: Laguna